burgasdotpro/wikipedia huggingface dataset:
Rýdzik pravý

Rýdzik pravý ("Lactarius deliciosus") je jedlá huba z čeľade plávkovité ("Russulaceae"). 
Opis.
Klobúk má priemer 515 cm, za mladi je klenutý, neskôr v strede vtlačený až lievikovitý, farby tehlovopomarančovej, často so zeleným nádychom, s tmavšími sústrednými kruhmi, hladký, holý, krehko mäsitý, za vlhka slizký. 
Sú červenopomarančové alebo šafranovožlté, otlačením zelenajú, sú dosť husté, široké, krehko lámavé, trocha zbiehajúce na hlúbik.
Hlúbik je 3 - 9 cm dlhý, 1 - 2 cm hrubý, valcovitý, za mladi belavo vypchatý, skoro však dutý, tvrdý, lámavý, svetlejšej farby než klobúk, často zelenkastoškrnitý, najprv jemne oinovatený, potom holý. 
Je belavá, ale od pomarančového mlieka, ktoré roní, sfarbuje sa do pomarančova, neskôr dostáva zelenkastý tón. Vonia príjemne korenisto, chuť je trocha štipľavá a trpká.
Výtrusný prach je smotanový s ružovkastým nádychom. 
Výskyt.
Rastie v smrekových a borovicových lesoch od júla do novembra 
Praktický význam a použitie.
Je to jedlá huba vhodná na nakladanie do octu a do praženice. Na sušenie nie je vhodná, lebo sušením stráca chuť a vôňu.
Saint-Maur-des-Fossés

Saint-Maur-des-Fossés je mesto v západnej časti metropolitnej oblasti Paríža vo Francúzsku v departemente Val-de-Marne v regióne Île-de-France. 
Má 75 700 obyvateľov. Od centra Paríža je vzdialené 11,7 km.
Externé odkazy.
Oficiálna stránka
Lucia Gubiková

Lucia Gubiková (* 11. február 1993, Michalovce), slovenská hádzanárska reprezentantka, hrajúca na poste brankárky. Je odchovankyňou a hráčkou Iuventy Michalovce.
Kariéra.
Je reprezentantkou Slovenska v kategóriach mládeže (juniorky; predtým aj kadetky) a v septembri 2010 prvýkrát vo svojej kariére už ako sedemnásťročná reprezentovala v kategórii žien v sérii troch priateľských stretnutí s Bieloruskom.
Hádzanej sa počas celej doterajšej kariéry venovala v rodných Michalovciach v tamojšej Iuvente. Prvé stretnutia v družstve žien odchytala už v jarnej časti sezóny 2008/09. V nasledujúcej sezóne vytvorila stabilnú brankársku dvojicu so skúsenou Ingrid Kudročovou. Tento stav platí aj teraz v jesennej časti sezóny 2010/11.
Jaroslav Holeša

Jaroslav Holeša (3. september 1970, Bratislava) je bývalý česko-slovenský a slovenský reprezentant v hádzanej. V súčasnosti sa tomuto športu venuje ako funkcionár.
Na konferencii Slovenského zväzu hádzanej 15. októbra 2010 bol na obdobie rokov 20102014 zvolený za nového prezidenta zväzu, kde vystriedal Pavla Derfényiho, ktorý v tejto funkcii pôsobil 10 rokov. Holeša získal vo voľbách 54 hlasov, Derfényi 47, neplatný bol 1 hlas.
Joseph Marie Jacquard

Joseph Marie Jacquard (* 7. júl 1752, Lyon, Francúzsko – † 7. august 1834, Oullins) bol francúzsky vynálezca, ktorý zostrojil prvý programovateľný tkáčsky stav. Programoval sa pomocou diernych štítkov. Zohral významnú úlohu pri vývoji ďalších programovateľných strojov. Išlo pravdepodobne o prvý stroj, ktorý bol riadený autonómne – pomocou softvéru.
Lederer

Lederer:
Tetraktys

Tetraktys (grécky Τετρακτύς) je trojuholníkové číslo, ktoré sa skladá z desiatich bodov usporiadaných v štyroch radoch: jeden, dva, tri a štyri body v každom riadku. Pre tajné uctievanie Pytagorejcov to bol veľmi dôležitý mystický symbol.
Modlitba Pytagorejcov ukazuje dôležitosť Tetraktysu (niekedy nazývaná „mystická tetráda“):
William Henry Young

William Henry Young (* 20. október 1863, Londýn, Spojené kráľovstvo – † 7. júl 1942, Lausanne, Švajčiarsko) bol anglický matematik. 
Pracoval najmä v rôznych oblastiach matematickej analýzy, predovšetkým v teórii miery, v oblasti Fourierových radov a v diferenciálnom počte. Je tiež známy vďaka významnému prínosu v oblasti teórie funkcií viacerých komplexných premenných. Je po ňom pomenovaná Youngova nerovnosť a Hausdorffova-Youngova nerovnosť. 
Bol manželom Grace Chisholmovej Youngovej a otcom Laurenca Chisholma Younga – oboch významných matematikov.
Grace Chisholmová Youngová

Grace Chisholmová Youngová (* 15. marec 1868, Haslemere, Surrey, Anglicko, Spojené kráľovstvo - † 29. marec 1944, Croydon, Surrey, Anglicko, Spojené kráľovstvo) bola anglická matematička, manželka Williama Henryho Younga a matka Laurenca Chisholma Younga. Zaoberala sa predovšetkým diferenciálnym a integrálnym počtom.
Nicolaas Govert de Bruijn

Nicolaas Govert de Bruijn (* 9. júl 1918, Haag, Holandsko – † 17. február 2012, Nuenen, Holandsko) bol holandský matematik. Známy bol predovšetkým vďaka práci v matematickej analýze, teórii čísel, kombinatorike, teórii grafov a informatike. Je po ňom pomenovaných viacero matematických konceptov a viet, predovšetkým de Bruijnov graf a de Bruijnova postupnosť.
Čiara húľav

Čiara húľav () je čiara búrok, ktoré majú spoločnú príčinu vzniku. Tvorí sa pred alebo na studenom fronte. Jej dĺžka môže byť niekoľko desiatok až stoviek kilometrov. Môže prinášať prívalové zrážky, krúpy, časté blesky, silné nárazy vetra, možné sú aj tornáda.
Mechanizmus existencie.
V búrkovom systéme sú dobre vyvinuté výstupné a zostupné prúdy. Ochladený vzduch klesá k zemi a šíri sa pod búrkami ako miniatúrny studený front. Pritom vytláča teplý a vlhký vzduch nahor, kde je znova nasatý do búrkového oblaku. Preto môže systém existovať niekoľko hodín a to aj v noci.
Nebezpečenstvo.
Najväčšie nebezpečenstvo predstavujú silné nárazy vetra (tzv. downbursty) pri prechode čiary húľav. Sú spojené s existenciou tzv. húľavového frontu () a ich príčinou je rýchlo klesajúci vzduch z horných vrstiev troposféry. Tieto nárazy môžu spôsobovať značné škody na rozsiahlom území. Najsilnejší vietor je na území, kde sa búrky organizujú do tvaru, ktorý sa podobá luku (na radare charakteristický ako "bow echo"). Neskôr sa tento útvar mení na čiarku ("comma echo"). Vtedy sa v severnej časti systému môžu vytvoriť tornáda.
Operácia Ochranný štít

Operácia Ochranný štít ("hebr. מבצע חומת מגן, Mivtza Homat Magen, ang. Operation Defensive Shield, resp. Operation Defensive Wall") predstavovala zákrok izraelskej armády na území Západného brehu Jordánu. Došlo k nej v roku 2002 počas Druhej intifády a šlo o najväčšiu vojenskú operáciu v oblasti od skončenia Šesťdňovej vojny v roku 1967. Cieľom bolo zastaviť palestínske útoky (predovšetkým samovražedné atentáty) na izraelské ciele. O spustení operácie bolo definitívne rozhodnuté po útokoch z 27. marca 2002 v izraelskom meste Netanja pri ktorom okrem samovražedného útočníka zahynulo ďalších 30 ľudí.
Operácia bola spustená o dva dni neskôr. Prvým cieľom bolo mesto Ramalláh kde bol umiestnený do domáceho väzenia palestínsky predák Jásir Arafát. V krátkom slede nasledoval izraelský postup do ďalších veľkých miest. 1. apríla vnikli vojaci do miest Tulkarm a Qalailja, ďalší deň do Betlehema a o deň neskôr do miest Jenin a Nábulus. Od 3. do 21. apríla bol v oblasti silne obmedzený pohyb civilistov ako aj zahraničných pracovníkov, či už šlo o novinárov alebo humanitárnych pracovníkov.
Správa OSN o operácii upozorňovala na vážne dopady ktoré mala operácia na tamojších civilistov. Boje prebiehali v husto obývaných oblastiach a došlo aj k nasadeniu ťažkých zbraní. Operácia skončila 3. mája 2002, no bola nasledovaná ďalším izraelskými aktivitami v oblasti. Operáciu možno považovať za izraelský úspech, keďže sa podarilo obmedziť aktivity povstalcov. Informácie o počte mŕtvych Palestínčanov sa značne líšia. Britský denník The Guardian hovorí až o 500 zabitých.
Hammingova medaila

Hammingova medaila, oficiálnym názvom Medaila Richarda W. Hamminga ( alebo "IEEE Richard W. Hamming Medal") je vedecké ocenenie, ktoré každoročne udeľuje Institute of Electrical and Electronics Engineers (IEEE) za výnimočný prínos v oblasti informatiky, informačných systémov a informačných technológií. Môže byť udelená jednotlivcovi alebo najviac trojčlennej skupine. Je pomenovaná na počesť Richarda Hamminga, priekopníka informatiky a teórie informácií.
Hoffmann 2CV

Hoffmann 2CV Cabrio je automobil založený na prestavbe Citroënu 2CV (Kačica).
Dizajn a prvý prototyp vyvinul v roku 1988 Wolfgang Hoffmann. Vzhľadom na to, že je automobil koncipovaný ako stavebnica (výrobca predáva samostatné súčasti), tak veľa vozidiel bolo vyrobených ako domáci projekt. Približne 250 profesionálne postavených vozidiel odišlo z dielne v Hohenfurchu.
Súbor obsahuje karosériu s oceľovou výstužou (posilnenie rámu), dve bočné okná, sklápaciu strechu, veko kufra a všetky ďalšie potrebné diely (skrutky, matice, pánty, atď).
K dnešnému dňu je registrovaných približne 1 700 vozidiel tohto typu v Európe , predovšetkým v Nemecku a vo Francúzsku. Niekoľko áut bolo predaných aj do Japonska a Spojených štátov amerických.
Fairview (Vancouver)

Fairview je mestská časť v kanadskom meste Vancouver v Britskej Kolumbii. Je ohraničená 16 Avenue na juhu, ulicou Burrard Street na západe, ulicou Cambie Street na východe a zálivom False Creek na severe.
Central Broadway je dôležitým obchodným a zamestnaneckým centrom, sústredeným okolo nemocnice Vancouver General Hospital a iných zdravotníckych zariadení, vrátane BC Cancer Agency, BC Cancer Research Centre, BC Healthy Living Alliance a BC Centre for Disease Control. Ostatné obchodné plochy v okolí sú South Granville Rise, City Square Mall a Granville Island.
Niektoré mestské úrady sa nachádzajú na východnom okraji Fairview, od radnice Vancouver City Hall cez ulicu Cambie Street.
Dejiny.
Oblasť Fairview, rovnako ako skoro celé územie dnešného mesta Vancouver, bola dažďovým pralesom s veľkým množstvom voľne žijúcich živočíchov a gigantických stromov až do otvorenia píl "Moodyville" a Hastings Mill vo fjorde Burrard Inlet v roku 1860, čím sa stala jednou z prvých oblastí, v ktorých sa začalo s ťažbou dreva. Táto oblasť zostala väčšinou až do výstavby električkovej trate British Columbia Electric Railway v 90. rokoch 19. storočia a následnej expanzie mesta mimo polostrov Burrard nerozvinutá. S ľahkým prístupom do centra mesta sa Fairview rýchlo zaplnil obchodnou a rezidenčnou výstavbou, pričom územie na sever od ulice Broadway ponúkalo pekný výhľad (po angl. "fine view" - "Fairview") na downtown a pohorie North Shore, z čoho vznikol názov tejto mestskej časti.
Demografia.
K roku 2006 mal Fairview 29 295 obyvateľov, čo predstavovalo 3,1% nárast oproti roku 2001. 9,3% obyvateľov malo menej ako 19 rokov, 42,7% malo medzi 20 až 39 rokmi, 34,6% medzi 40 až 64 rokmi a 13,4% bolo starších ako 65 rokov. 70,5% malo za svoj materinský jazyk angličtinu, 8,1% čínštinu. Stredný príjem domácností bol 52 458 dolárov, 19,2% obyvateľov žilo v nízkopríjmových domácnostiach. Nezamestnanosť bola na úrovni 4,4%.
Školstvo.
Vo Fairview sa na polostrove Granville Island nachádza univerzita Emily Carr University of Art and Design.
Medzi stredné školy v tejto mestskej časti patria Kitsilano Secondary School a Eric Hamber Secondary School, medzi základné školy Emily Carr Elementary School, Edith Cavell Elementary School, False Creek Elementary School, Henry Hudson Elementary School, Shaughnessy Elementary School, Trafalgar Elementary School a bilingválna L'École Bilingue a medzi súkromné školy Madrona School a Blessed Sacrament School, no iba False Creek and L'École Bilingue sa fyzicky nachádzajú priamo vo Fairview.
Antonov

Štátny podnik „Antonov“ () je ukrajinská letecká konštrukčná kancelária, založená v roku 1946 výnosom ÚV KSSZ a Rady ministrov ZSSR v Novosibirsku v Sovietskom zväze. Jej prvotný názov bol OKB-153 („Skúšobná konštrukčná kancelária č. 153“); neskôr niekoľkokrát zmenila názov a až v roku 1984, kedy zomrel šéfkonštruktér kancelárie, Oleg Konstantinovič Antonov, bola pomenovaná po ňom. V roku 1952 bola kancelária presťahovaná do ukrajinského Kyjeva. Avšak, zo strategických dôvodov sa výrobné závody nachádzali v Charkove, Taškente a v pôvodnom Novosibirsku.
Vznikali tu buď ľahké lietadlá ako, napr. An-2 alebo ťažké nákladné lietadlá ako An-12, An-22 a An-124, v poslednej dobe moderné regionálne dopravné lietadlo An-148.
Rhythm &amp; Drums

Rhythm &amp; Drums je prvý štúdiový album nemeckej hard trance dvojice Cosmic Gate. Bol vydaný dňa 19. februára 2001 v Nemecku.
No More Sleep

No More Sleep je druhý štúdiový album nemeckej hard trance dvojice Cosmic Gate. Bol vydaný dňa 8. júla 2002 v Nemecku.
Status Quo

Status Quo, niekedy aj The Quo, alebo aj Quo je anglická rocková hudobná skupina. Jej hudobný štýl dostal označenie boogie rock. Členovia zakladajúcej zostavy pochádzajú zo žiackej kapely „The Spectres“, v ktorej spolu v roku 1962 hrali Francis Rossi a Alan Lancaster. Názov „The Status Quo“ si skupina dala po viacerých personálnych zmenách koncom roku 1967. Bez „The“, t. j. ako Status Quo kapela vystupuje od roku 1970. 
Táto hudobná formácia má viac ako 60 svojich nahrávok v britských hitparádových rebríčkoch. Je to viac ako u viacerých iných rockových kapiel v hudobnej histórii. Až 22 z nich sa dostalo v týchto hitparádach do prvej desiatky. Medzi najznámejšie hity formácie patria piesne „In the Army Now“, „Rockin' All Over the World“, „Down Down“, „Whatever You Want“, „Burning Bridges“, „The Wanderer“, či coververzia piesne „Rockin' All Over the World“ od Johna Fogertyho (Creedence Clearwater Revival). Skupina Status Quo spolu s mužstvo Manchester United nahrala v roku 1994 pieseň „Come on You Reds“.
S predajom viac ako 100 miliónov nosičov patrí skupina Status Quo medzi najpredávanejších hudobných umelcov na svete.
Ivan Letko

Doc. Ivan Letko, mim. prof. (* 9. december 1934, Farná – † 21. január 2024) bol slovenský herec, dlhoročný divadelný pedagóg hereckej tvorby na VŠMU a konzervatóriu.
Životopis.
Vyrastal v Hlohovci, kde popri štúdiu na gymnáziu pôsobil v ochotníckom divadle. Roku 1956 ukončil štúdium herectva na VŠMU, potom desať rokov pôsobil v Divadle SNP v Martine. V roku 1967 sa stal členom činohry Novej scény v Bratislave, kde pôsobil aj ako umelecký šéf.
Popri herectvu pôsobil viac ako 30 rokov ako pedagóg na katedre herectva a réžie na bratislavskej VŠMU.
Venoval sa práci v televízii, dabingu, rozhlase, pôsobil aj v divadle.
Bol manželom herečky a rozhlasovej režisérky Silvie Stredňanskej-Letkovej s ktorou mal dcéru Hanu Gajdošovú-Letkovú, ktorá je tiež herečkou a hereckou pedagogičkou.
Crush

„Crush“ je štvrtý singel austrálskej drum and bassovej/elektronickej rockovej skupiny Pendulum, vydaný z ich tretieho štúdiového albumu "Immersion". Bol vydaný dňa 16. januára 2011. Ide o gitarou vedenú skladbu, v rovnakom duchu ako predchádzajúce skladby „Showdown“ a „The Tempest“, s akustickým outrom.
Pozície v rebríčkoch.
Skladba dosiahla #92 v rebríčku UK Singles Chart.
Norbert Lammert

Norbert Lammert (* 16. november 1948, Bochum, Nemecko) je nemecký politik, člen Kresťanskodemokratickej únie Nemecka (CDU). Od 18. októbra 2005 je predsedom nemeckého Spolkového snemu (Bundestag). Pri voľbe za predsedu Bundestagu získal 564 z 607 odovzdaných hlasov (vrátane väčšiny hlasov SPD) a nahradil Wolfganga Thiersa. 
Od roku 1971 je ženatý, so svojou ženou Gertrude má štyri deti.
Charta 08

Charta 08 (, ) je manifest, ktorý vznikol v roku 2008 v Číne. Požaduje politické reformy a demokratizáciu čínskej spoločnosti.
Charta bola zverejnená 10. decembra 2008, pri príležitosti 60. výročia prijatia Všeobecnej deklarácie ľudských práv . Je inšpirovaná československou Chartou 77, ktorá o 31 rokov skôr vyzvala k dodržiavaniu ľudských práv v Česko-Slovensku. 
Jeden z autorov Charty 08, Liou Siao-po získal v roku 2010 Nobelovu cenu za mier.
Preambula.
V úvodnom odseku sa píše:
"Tohto roku si pripomíname, že uplynulo sto rokov od prijatia prvej čínskej ústavy, šesťdesiat rokov od uverejnenia Všeobecnej deklarácie ľudských práv, tridsať rokov od hnutia Múru demokracie a desať rokov od chvíle, kedy čínska vláda podpísala Medzinárodný dohovor o občianskych a politických právach.
"Občania Číny, ktorí precitli po dlhej dobe naplnenej útrapami, katastrofami v oblasti ľudských práv a mnohými zložitými zápasmi si deň odo dňa zreteľnejšie uvedomujú, že sloboda, rovnosť a ľudské práva sú univerzálnymi hodnotami spoločnými pre všetkých ľudí, a že demokracia, republika a ústavná vláda tvoria základný rámec moderného politického systému."
"„Modernizácia“, ktorá je izolovaná od týchto univerzálnych hodnôt a základného rámca politického systému, je zhubným procesom, ktorý pripravuje ľudí o ich práva, otupuje ľudskú prirodzenosť a ničí ľudskú dôstojnosť. Akým smerom sa vydáva Čína v 21. storočí?"
"Bude pokračovať v „modernizácii“ pod autoritárskou vládou? Alebo sa prihlási k univerzálnym hodnotám, primkne sa k hlavnému prúdu civilizácie a vybuduje demokratický politický systém? Ide o závažné rozhodnutie, ktorému sa nedá vyhnúť. ""
Česko-slovenská hokejová liga 1972/1973

Sezóna 1972/1973 bola 30. ročníkom Česko-slovenskej hokejovej ligy. Hrala sa pod názvom I. liga. Súťaž mala 10 účastníkov. Keďže sa súťaž rozširovala nevypadol nikto. Posledný šiel do baráže o postup do ligy. Majstrom sa stalo družstvo Tesla Pardubice, ktoré vo finále porazilo družstvo Dukly Jihlava 4:2 na zápasy v sérii hranej na 4 víťazné zápasy. Do ligy postúpili ako nováčikovia družstvá VTŽ Chomutov a VŽKG Ostrava.
Česko-slovenská hokejová liga 1971/1972

Sezóna 1971/1972 bola 29. ročníkom Česko-slovenskej hokejovej ligy. Hrala sa pod názvom I. liga. Súťaž mala 10 účastníkov. Majstrom sa stalo družstvo Dukly Jihlava. Vypadlo družstvo TJ Gottwaldov. V nasledujúcej sezóne ho nahradilo družstvo Škoda Plzeň.
Česko-slovenská hokejová liga 1970/1971

Sezóna 1970/1971 bola 28. ročníkom Česko-slovenskej hokejovej ligy. Hrala sa pod názvom I. liga. Súťaž mala 10 účastníkov. Vypadlo družstvo Škoda Plzeň. V nasledujúcej sezóne ho nahradilo družstvo TJ Gottwaldov. Majstrom sa stalo družstvo Dukla Jihlava, ktoré vo finále porazilo družstvo ZKL Brno 3:0 na zápasy v sérii hranej na 3 víťazné zápasy. V semifinále play-off nastúpili netradične prvý s tretím a druhý so štvrtým.
Česko-slovenská hokejová liga 1969/1970

Sezóna 1969/1970 bola 27. ročníkom Česko-slovenskej hokejovej ligy. Hrala sa pod názvom I. liga. Súťaž mala 10 účastníkov. Majstrom sa stalo družstvo Dukly Jihlava. Vypadlo družstvo TJ Gottwaldov. V nasledujúcej sezóne ho nahradilo družstvo Motor České Budějovice.
Česko-slovenská hokejová liga 1968/1969

Sezóna 1968/1969 bola 26. ročníkom Česko-slovenskej hokejovej ligy. Hrala sa pod názvom I. liga. Súťaž mala 10 účastníkov. Majstrom sa stalo družstvo Dukly Jihlava. Vypadlo družstvo Motor České Budějovice. V nasledujúcej sezóne ho nahradilo družstvo Škoda Plzeň.
Česko-slovenská hokejová liga 1967/1968

Sezóna 1967/1968 bola 25. ročníkom Česko-slovenskej hokejovej ligy. Hrala sa pod názvom I. liga. Súťaž mala 10 účastníkov. Majstrom sa stalo družstvo Dukly Jihlava. Vypadlo družstvo VTŽ Chomutov. V nasledujúcej sezóne ho nahradilo družstvo Motor České Budějovice.
Česko-slovenská hokejová liga 1966/1967

Sezóna 1966/1967 bola 24. ročníkom Česko-slovenskej hokejovej ligy. Hrala sa pod názvom I. liga. Súťaž mala 10 účastníkov. Majstrom sa stalo družstvo Dukly Jihlava. Vypadlo družstvo VŽKG Ostrava. V nasledujúcej sezóne ho nahradilo družstvo VTŽ Chomutov.
Česko-slovenská hokejová liga 1965/1966

Sezóna 1965/1966 bola 23. ročníkom Česko-slovenskej hokejovej ligy. Hrala sa pod názvom I. liga. Súťaž mala 10 účastníkov. Majstrom sa stalo družstvo ZKL Brno. Vypadlo družstvo Spartak LZ Plzeň. V nasledujúcej sezóne ho nahradilo družstvo VŽKG Ostrava.
Česko-slovenská hokejová liga 1964/1965

Sezóna 1964/1965 bola 22. ročníkom Česko-slovenskej hokejovej ligy. Hrala sa pod názvom I. liga. Súťaž mala 12 účastníkov. Majstrom sa stalo družstvo ZKL Brno. Vypadli družstvá Motorlet Praha a VŽKG Ostrava. Nepostúpil nikto. Družstvá Spartak LS Plzeň a TJ Gottwaldov si zachovali prvoligovú príslušnosť v baráži
Česko-slovenská hokejová liga 1963/1964

Sezóna 1963/1964 bola 21. ročníkom Česko-slovenskej hokejovej ligy. Hrala sa pod názvom I. liga. Súťaž mala 12 účastníkov. Majstrom sa stalo družstvo ZKL Brno. Vypadli družstvá VTŽ Chomutov a Dukla Litoměřice. Postúpili družstvá Dukla Košice a Motorlet Praha.
Tatra 97

Tatra 97 je limuzína kopřivnickej firmy Tatra, vyrábaná v rokoch 1937 až 1939 ako slabšia alternatíva k Tatre 87. S ňou mala zhodnú väčšinu dielov, no bola menšia a menej vybavená (mala dva svetlomety, základná verzia nemala kúrenie, chýbalo jej tretie bočné okno a čelné okno bolo jednodielne). Tiež mala slabší motor.
Tatra 97 bola veľmi podobná Volkswagenu Chrobák. Ten mal nápadne podobnú aerodynamickú karosériu a vzadu uložený 4-valcový vzduchom chladený motor, rovnako ako Tatra 97. Konštruktér Chrobáka Ferdinand Porsche priznal, že VW bol kvôli urýchleniu a zlacneniu vývoja inšpirovaný práve automobilmi Tatra, hlavne modelom 97. Tatra zahájila súdny proces, ktorý bol v roku 1939 kvôli okupácii nemeckých vojsk do Česko-Slovenska ukončený. Po vojne sa prípad znovu otvoril a v roku 1961 Volkswagen Tatre zaplatil 3 000 000 nemeckých mariek.
V roku 1939 bola Tatra 97 predstavená na medzinárodnom autosalóne v Berlíne. Vyšší nemeckí predstavitelia videli v nej hrozbu a silnú konkurenciu pre podobný a v niektorých smeroch i horší Volkswagen Chrobák a preto musela byť výroba Tatry 97 zastavená. Po vojne sa v roku 1946 výroba ešte nakrátko obnovila, no definitívne ukončenie prišlo s nástupom výroby Tatry 600 – Tatraplan.
Suspenzia

Suspenzia alebo suspendovanie alebo suspendácia môže byť:
Suspenzia môže byť aj:
Suspendovanie môže byť aj rozptýlenie tuhých čiastočiek v kvapaline, vytváranie suspenzie.
Česko-slovenská hokejová liga 1982/1983

Hokejová sezóna 1982/1983 bola 40. ročníkom Česko-slovenskej hokejovej ligy, ktorá sa hrala pod názvom I.liga. Štartovalo v nej 12 účastníkov, hralo sa štvorkolovo, každý tím teda odohral 44 zápasov. Titul získalo družstvo Dukla Jihlava. Vypadlo družstvo Poldi SONP Kladno. Nováčikom pre nasledujúcu sezónu sa stalo družstvo Dukla Trenčín.
Česko-slovenská hokejová liga 1983/1984

Hokejová sezóna 1983/1984 bola 41. ročníkom Česko-slovenskej hokejovej ligy, ktorá sa hrala pod názvom I.liga. Štartovalo v nej 12 účastníkov, hralo sa štvorkolovo, každý tím teda odohral 44 zápasov. Titul získalo družstvo Dukla Jihlava. Nevypadol nikto. Družstvo Škoda Plzeň si udržalo prvoligovú príslušnosť v baráži.
Česko-slovenská hokejová liga 1984/1985

Hokejová sezóna 1984/1985 bola 42. ročníkom Česko-slovenskej hokejovej ligy, ktorá sa hrala pod názvom I.liga. Štartovalo v nej 12 účastníkov, hralo sa štvorkolovo, každý tím teda odohral 44 zápasov. Titul získalo družstvo Dukla Jihlava. Vypadlo družstvo TJ Vítkovice keď si neudržalo prvoligovú príslušnosť v baráži. Nahradilo ho družstvo Poldi Kladno
Česko-slovenská hokejová liga 1962/1963

Sezóna 1962/1963 bola 20. ročníkom Česko-slovenskej hokejovej ligy. Hrala sa pod názvom I. liga. Súťaž mala 12 účastníkov. Majstrom sa stalo družstvo ZKL RH Brno. Vypadli družstvá Slavoj České Budějovice a Spartak Brno. Postúpili družstvá Dukla Litoměřice a TJ Gottwaldov.
Vitry-sur-Seine

Vitry-sur-Seine je mesto v juhovýchodnej časti metropolitnej oblasti Paríža vo Francúzsku v departemente Val-de-Marne a regióne Île-de-France. 
Má 81 500 obyvateľov a od centra Paríža je vzdialené . 
Mesto je dnes hlavne obytnou a obchodno-priemyslovou oblasťou Paríža a je tu rada sídlisk s veľkým zastúpením prisťahovalcov. 
Hlavné zaujímavosti mesta sú gotický kostol Saint-Germain, múzeum moderného umenia (2005) a niekoľko parkov.
Externé odkazy.
Oficiálna stránka
Rob Zombie

Rob Zombie (vlastným menom Robert Bartleh Cummings; * 12. január 1965) je hudobník, filmový režisér, scenárista a filmový producent. Založil heavy metalovú skupiny White Zombie a bol trikrát nominovaný ako sólový umelec na cenu Grammy Award for Best Metal Performance.
Zombie má tiež úspešnú kariéru ako filmový režisér, vytvoril filmy ako "Dom 1000 mŕtvol", "Vyvrženci pekla", remake filmu z roku 2007 "Halloween" ako jeho pokračovanie s názvom "Halloween II". Jeho nasledujúci film bude mať názov "Lords of Salem".
Rob Zombie sa od roku 1982 hlási k vegetariánstvu.
História.
Rob Zombie začal svoju kariéru v roku 1985 ako spevák skupiny White Zombie. Jeho prvý album s touto skupinou vyšiel v roku 1987 a niesol názov "Soul-Crusher". Po ňom nasledovali albumy "Make Them Die Slowly" v roku 1989 a "La Sexorcisto" v roku 1991. Rob Zombie so skupinou vydal ešte jeden album v roku 1995 s názvom "".
Rob ale začal v auguste roku 1997 pracovať na svojom prvom sólovom albume. Práca na tomto albume trvala 10 mesiacov a nakoniec vyšiel dňa 25. augusta 1998 pod názvom "Hellbilly Deluxe" a ihneď sa umiestnil na #5 v rebríčku predajnosti. Tento album produkoval Scott Huphrey. Nakoniec bolo predaných viac ako 3 milióny platní. Pieseň „Superbeast“ bola nominovaná na cenu Grammy za Best Metal Performance v roku 1999. Remix piesne „Dragula“ sa dokonca dostal do soundtracku filmu "Matrix". 
V roku 2001 vydal Rob Zombie album "The Sinister Urge" (názov prevzatý z filmu z 1961 od Edward D. Wooda), ktorý opäť produkoval Scott Humphrey. Album obsahoval single „Never Gonna Stop (The Red Red Kroovy)“, „Feel So Numb“ a „Demon Speeding“. Album bol platinovo certifikovaný.
The Sinister Urge

The Sinister Urge je druhý sólový štúdiový album amerického heavy metalového speváka Roba Zombieho, ktorý bol vydaný v roku 2001. Album bol nazvaný po filme Eda Wooda z roku 1961 s názvom "The Sinister Urge".
Album debutoval na #8 v rebríčku Billboard 200 a stal sa tak druhým albumom zo štyroch Top 10 albumov Roba Zombieho.
Vystúpenie hostí.
Skladba „Iron Head“ obsahuje spev Ozzyho Osbourna, skladba „Dead Girl Superstar“ obsahuje ďalšie gitarové sólo hrané Kerrym Kingom z metalovej skupiny Slayer.
Zoznam skladieb.
Všetky skladby napísal Rob Zombie a Scott Humphrey. Skladba „Iron Head“ bola napísaná spoločne s gitaristom Mikom Riggsom.
Pozícia v rebríčkoch.
Album - Billboard (Severná Amerika)
Single - Billboard (Severná Amerika)
Tatra 57

Tatra 57 je osobný automobil vyrábaný česko-slovenskou automobilkou Tatra Kopřivnice v rokoch 19311948. T 57 bol nástupcom modelu Tatra 12 a bol vyrábaný postupne v štyroch verziách:
Model Tatra 57.
Karoséria.
Tatra 57 je dlhá 3 500 mm, široká 1 500 mm a vysoká 1 500 mm. Rozchod kolies je 1 200 mm a svetlá výška je 210 mm. Hmotnosť automobilu je 730 kg. 
Karoséria je oplechovaná a čelné sklo je jednodielne. Jedny dvere sa zatvárajú zvnútra, druhé sa zamykajú zvonku a ich okná sa dajú spúšťať kľukou. Podlaha je pokrytá kobercom, sedadlá umelou kožou. Strecha, potiahnutá pogumovanou látkou sa skladá dozadu a k dispozícii je plechový kufor, umiestnený na zadnej strane vozidla a dostupný po sklopení operadiel zadných sedadiel. Osvetlenie zabezpečuje dynamo s napätím 6 V.
Podvozok.
Predná náprava má dve rovnobežne uložené priečne pružiny, poháňaná zadná náprava je delená a tvoria ju dve polonápravy, odpružené priečnou pružinou. Bola vyrábaná i verzia s výkyvnými polonápravami vpredu i vzadu, vhodná na jazdu po zlých cestách.
Nožná brzda pôsobila na všetky štyri, ručná brzda na zadné kolesá.
Pneumatiky majú rozmer 26 × 4,4 palcov a hustia sa na tlak 0,15 MPa (1,5 atmosfér).
Motor.
Pohonnou jednotkou T57 je štvortaktný zážihový vzduchom chladený štvorvalec so zdvihovým objemom 995 cm3 (uvádzaný aj 1 155 cm³) (vŕtanie 65 mm, zdvih 75 mm). Výkon motora je 13,2 kW (17 koní), čo postačovalo na dosiahnutie maximálnej rýchlosti 80 km/hod. Priemerná spotreba benzínu je podľa podmienok 8-9 l na 100 km a objem nádrže je 26 l. 
Mazanie je tlakové, obežné, s filtrom oleja, ktorého spotreba je asi 0,1 l (na 100 km). Objem olejovej nádržky je 3,5 l a výmena náplne sa odporúčala po každých odjazdených 1 500 km.
Model má batériové zapaľovanie s automatickým regulovaním bodu zážihu. Štartér je elektrický a v prípade poruchy poslúži k naštartovaniu ručná kľuka.
Chladenie motora je vzduchom, ktorého prúdenie okolo valcov zabezpečuje vysokotlakový ventilátor, čím sa zamedzuje jeho prehriatie i počas pomalšej jazdy. 
Prevodové ústrojenstvo.
Spojka je suchá, jednolamelová. Prevodovka má štyri prevodové stupne pre jazdu vpred a spiatočku. Vozidlo je vybavené pravostranným riadením a tak radiaca páka je na ľavej strane. (Zavedenie pravostrannej premávky v Československu bolo až v roku 1939)
Demon Speeding

„Demon Speeding“ je prvý a jediný oficiálny singel z druhého štúdiového albumu "The Sinister Urge" heavy metalového speváka Roba Zombieho, ktorý sa nachádza aj na kompilačnom albume "Past, Present &amp; Future".
Chris Vrenna, bývalý člen skupiny Nine Inch Nails zremixoval pieseň v roku 2002 pod názvom „Demon Speeding (Black River Mix)“ a možno ju nájsť na kompilačnom albume sponzorovanom asociáciou NASCAR s názvom a tiež vo videohre "FlatOut 2". Zvuková ukážka na začiatku piesne „Why don't you ask me what it feels like to be a freak?“ je z filmu "The Amazing Colossal Man".
Prehľad výkonnosti.
Single - "Billboard" (USA)
Tatra 12

Tatra 12 je osobný automobil vyrábaný Kopřivnickou automobilkou Tatra v rokoch 1926 - 1933. T 12 bol nástupcom modelu Tatra 11, z ktorého technicky vychádzal. 
Tatra si predsavzala sprístupniť automobil i strednej vrstve, čo úspešne začala modelom T11. Hans Ledwinka prišiel s technickým riešením v podobe tzv. tatrováckej koncepcie - nosnej rúry, na ktorú budú pripevnené všetky časti vozidla. Koncepcia s jednoduchou a trvácnou konštrukciou sa osvedčila a s minimálnymi zmenami ju prevzala aj Tatra 12.
Technické údaje.
Motor.
Dvojvalcový vzduchom chladený plochý motor so zdvihovým objemom 1 056 cm3 dosahoval výkon 10 kW pri 2 800 ot/min. Priemerná spotreba je podľa podmienok 9-10 l benzínu a 2,5 dl oleja na 100 km. Motor mal elektrické štartovanie a 6 V sústavu.
Prevodové ústrojenstvo.
Spojka je suchá, jednolamelová. Prevodovka má štyri prevodové stupne pre jazdu vpred a spiatočku. Hriadeľ k hnanej zadnej náprave bol vedený v nosnej rúre.
Podvozok.
Predná náprava bola tuhá, zadná s výkyvnými polosami. Na rozdiel od T11 mala brzdené všetky kolesá. Ručná brzda pôsobila na zadné kolesá.
Karoséria.
Tatra 12 je dlhá 3 400 mm, široká 1 660 mm a vysoká 1 450 mm. Hmotnosť automobilu je 700 - 800 kg. Vyrábaných bolo niekoľko typov karosérie, nechýbal kabriolet, pick-up, van, či rôzne športové úpravy.
Gotthardský tunel

Gotthardský tunel môže byť:
Pätný tunel

Pätný tunel (iné názvy: pätový tunel, úpätný tunel, základňový tunel, základový tunel, (?)údolný tunel; nesprávne "základný tunel") je tunel (najmä železničný) prechádzajúci cez horský masív v jeho základoch, teda v relatívne veľmi spodnej časti masívu. 
Kým pre tzv. vrcholový tunel je typické, že je vo vyššej časti masívu, a preto je relatívne krátky a vyžaduje si príjazdové rampy, pätný tunel sa začína a končí na úpätí masívu, preto je relatívne dlhý a nemá (dlhšie) príjazdové rampy. 
Príkladom je Gotthardský pätný tunel, na Slovensku napríklad železničný Tunel Diel a Milochov, no tiež diaľničný Tunel Branisko.
Hiadeľské sedlo

 
Hiadeľské sedlo () je horské sedlo oddeľujúce Nízke Tatry a Starohorské vrchy. Nachádza sa nad obcou Hiadeľ, severovýchodne od Banskej Bystrice.
Polohopis.
Leží na východnom okraji Starohorských vrchov a na západnom okraji Nízkych Tatier, ich geomorfologického podcelku Ďumbierske Tatry a ich časti Prašivá. Sedlo oddeľuje západne situovaný Kozí chrbát () a severovýchodne ležiacu Prašivú () a začína v ňom hlavný nízkotatranský hrebeň. Prepája severozápadne vedúcu dolinu Barboriná, ktorá je vetvou Korytnickej doliny a južne vedúcu Hiadeľskú dolinu. Voda zo severozápadných svahov odteká Barborinským potokom do Korytnice a Revúcej v povodí Váhu, južné časti hrebeňa odvodňuje potok Vážna do Hrona. Sedlo je súčasťou Národného parku Nízke Tatry a západnou časťou zasahuje do prírodnej rezervácie Kozí chrbát. Vedie ním turistická magistrála Cesta hrdinov SNP, na ktorú sa tu pripájajú ďalšie značené chodníky.
Popod sedlo sa plánuje výstavba rýchlostnej cesty R1, ktorá by tunelom prekonala hrebeň Nízkych Tatier a prepojila mestá Banská Bystrica a Ružomberok.
Sedlo leží na pomedzí Žilinského a Banskobystrického kraja, na hranici okresov Ružomberok a Banská Bystrica a zasahuje na katastrálne územie obcí Liptovská Osada a Hiadeľ.
Post-grunge

Post-grunge je subžáner alternatívneho rocku, ktorý sa objavil v polovici 90. rokov ako derivát grunge, použitím zvuku a estetiky grunge, ale s komerčne akceptovateľnejším tónom. Vytvorili ho skupiny ako Foo Fighters, Nickelback, Creed a Matchbox Twenty, ktoré boli jednými z najúspešnejších rockových skupín konca 90. rokov a začiatku 00. rokov.
Charakteristika.
Post-grungeové skupiny napodobňovali postoje a hudbu grunge, hlavne jej plnosť, skreslené gitary, ale s viac komerčne orientovaným zvukom. Na rozdiel od skoršich grungeových skupín, tieto vydávajú svoje nahrávky vo veľkých vydavateľstvách a do svojej hudby začleňujú rôzne vplyvy z jangle popu, pop punku, ska revival, alternatívneho metalu alebo hard rocku.
Mary MacKillopová

Mary MacKillopová (* 15. januára 1842, Melbourne, Austrália – † 8. august 1909, Sydney, Austrália) bola austrálska rímskokatolícka rehoľníčka, ktorá sa venovala vzdelávaniu chudobných. Pápež Ján Pavol II. ju 19. januára 1995 na Randwick Racecourse v Sydney vyhlásil za blahoslavenú a následne 17. októbra 2010 pápež Benedikt XVI. na Námestí svätého Petra za svätú.
Le Blanc-Mesnil

Le Blanc-Mesnil je francúzske mesto v severovýchodnej časti metropolitnej oblasti Paríža v departemente Seine-Saint-Denis, regióne Île-de-France. 
Poloha.
Susedné obce: Bonneuil-en-France, Gonesse, Aulnay-sous-Bois, Dugny, Le Bourget, Bondy a Drancy.
Vývoj počtu obyvateľov.
"Počet obyvateľov"
Externé odkazy.
Oficiálna stránka
Saint-Denis (Seine-Saint-Denis)

Saint-Denis je francúzske mesto v severnej časti metropolitnej oblasti Paríža v departemente Seine-Saint-Denis a regióne Île-de-France. 
Od centra Paríža je vzdialené 9,4 km. 
Nachádza sa tu významný kláštorný kostol - bazilika Saint-Denis s pohrebiskom francúzskych kráľov. Jeho prestavba v polovici 12. storočia sa všeobecne považuje za prvé použitie gotickej architektúry na svete.
Poloha.
Susedné obce: Aubervilliers, Épinay-sur-Seine, L'Île-Saint-Denis, La Courneuve, Pierrefitte-sur-Seine, Saint-Ouen, Villetaneuse, Stains a Paríž. 
Vývoj počtu obyvateľov.
"Počet obyvateľov"
Externé odkazy.
Oficiálna stránka
Saint-Denis (rozlišovacia stránka)

Saint-Denis môže byť:
Saint-Denis je aj v mene obce:
Iné významy:
Česko-slovenská hokejová liga 1985/1986

Hokejová sezóna 1985/1986 bola 43. ročníkom Česko-slovenskej hokejovej ligy, ktorá sa hrala pod názvom I.liga. Štartovalo v nej 12 účastníkov. Najprv sa stretli všetky družstvá dvojkolovo každý s každým, čiže 22 zápasov. Po tejto prvej časti nasledovala druhá, kde sa párne družstvá stretli s nepárnymi po úvodnej časti. Výsledky prvých 22. kôl sa započítavali. Po základnej časti nasledovalo klasické play-off. Družstvá na 9.-12. mieste hrali štvorkolovo každý s každým o zostup. V play-off sa hrali aj zápasy o umiestnenie. Titul získalo družstvo VSŽ Košice, keď vo finále porazilo družstvo Dukly Jihlava 3:2 na zápasy v sérii hranej na 3. víťazné zápasy. Vypadlo družstvo Poldi Kladno. Nahradilo ho družstvo TJ Vítkovice.
Káder majstra VSŽ Košice.
Brankári: Michal Orenič, Pavol Švárny
Obrancovia: Juraj Bakoš, Juraj Bondra, Mojmír Božík, Marián Brúsil, Miroslav Danko, Milan Jančuška, Peter Slanina, Pavol Valko, Rudolf Záruba
Útočníci: Viliam Belas, Miroslav Hriňák, Miroslav Ihnačák, Štefan Jabcon, Dušan Kapusta, Igor Liba, Milan Mažgút, Roman Mucha, Jaroslav Spodniak, Milan Staš, Vladimír Svitek, Marián Štefanovič, Ján Vodila, Miroslav Žabka
Tréneri: Ján Selvek, Július Kovács
Hokejová bitka v Piešťanoch 1987

Hokejová bitka v Piešťanoch 1987 je nechválne známa hromadná bitka medzi medzi juniorskými hokejistami Kanady a Sovietskeho Zväzu počas záverečného zápasu Majstrovstiev sveta juniorov v ľadovom hokeji 1987 v Piešťanoch. Výsledkom incidentu bolo vylúčenie oboch tímov z turnaja. Zatiaľ čo Sovieti boli už boli mimo medailovej pozície, Kanada stratila šancu hrať o zlatú medailu. Šarvátka utkvela v pamäti hlavne aj preto, že rozhodcovia v zúfalom pokuse ukončiť 20-minútovú bitku nechali v hale vypnúť osvetlenie. Veľká časť viny bola pripisovaná nórskemu rozhodcovi Hansovi Rønningovi, ktorý bol na zápas nominovaný skôr kvôli predpokladanej neutralite, než kvôli rozhodcovským schopnostiam.
Po incidente Medzinárodná hokejová federácia (IIHF) suspendovala dotyčných hráčov na 18 mesiacov a trénerov na tri roky. Hráčom bol trest neskôr po odvolaní zmiernený na šesť mesiacov. To umožnilo viacerým hráčov z oboch tímov vrátiť sa o rok neskôr na Majstrovstvá sveta juniorov v ľadovom hokej 1988 v Moskve, kde Kanada zvíťazila a Sovieti získali striebro.
Šarvátka zvýšila v Kanade prestíž juniorských majstrovstiev sveta v hokeji, čím je tento turnaj v súčasnosti v prvej desiatke rebríčka najsledovanejších športových podujatí roka. Analytikovi kanadskej televízie CBC Donovi Cherrymu jeho ohnivý patriotizmus v pozápasovom komentári priniesol medzi kanadskými fanúšikmi prudký nárast popularity. Viacerí hráči z tohoto zápasu hrali neskôr v NHL, medzi inými Brendan Shanahan, Theoren Fleury, Sergej Fiodorov a Alexandr Mogiľnyj.
Avia

Československá spoločnosť Avia bola založená v Prahe - Letňanoch v roku 1919 ako opravovňa a výrobca lietadiel. Založili ju inžinieri Pavel Beneš a Miroslav Hajn. V rokoch 1928/29 sa Avia stala súčasťou koncernu Škoda.
V 20. a 30. rokoch Avia vyrábala vojenské i civilné lietadlá vlastnej konštrukcie: BH-1, BH-3, BH-5, BH-7, BH-9, BH-11, BH-17, BH-21, BH-22, BH-25, BH-33 a B-534.
V licencii sa v Avii vyrábal sovietsky bombardér SB-2 (Avia B-71).
Počas druhej svetovej vojny Avia vyrábala nemecké lietadlá Arado a letecké motory Argus.
Povojnový vývoj.
Po vojne pokračovala výroba lietadiel typom Avia S-199 (Messerschmitt Bf 109G s motorom Junkers Jumo 211), Avia S-92 a Arado Ar 96 B (pod označením C-2).
V 50. rokoch sa v Avii vyrábali licenčné bojové lietadlá Iľjušin Il-10 pod označením Avia B-33 a dopravné Iľjušin Il-14 (Avia Av-14).
Automobilová výroba.
Od roku 1963 sa spoločnosť sústredila už len na výrobu automobilov. V roku 1968 začala výroba nákladných automobilov v licencii francúzskej spoločnosti Renault-Saviem. Strednetonážne Avie radu A (A 21 a A 31) boli vyrábané až do roku 2000 a produkcia prekročila hranicu 250 000 vozidiel.
V roku 1995 kúpila automobilku juhokórejská firma Daewoo. Ta modernizovala modelový rad A a vyvinula nový model, predstavený v roku 2000 ako rad D. Automobil bol navrhnutý na celkovú hmotnosť od 6 do 9 ton (D60/90). V roku 2006 bola okrem modernizácie brzdovej sústavy predstavená i verzia s celkovou hmotnosťou do 12 ton (D120).
V tomto roku došlo k ďalšej zmene majiteľa Avie, ktorú kúpila indická automobilka Ashok Leyland. Nasledovala zmena názvu spoločnosti na Avia Ashok Leyland Motors. V roku 2010 vstúpila automobilka pod hlavičkou spoločnosti Avia Ashok Leyland RUS na ruský trh, kde okrem centrály otvorila deväť pobočiek. V roku 2013 bola výroba v Česku zastavená. 
V apríli 2016 Aviu kúpila česká zbrojárska firma Czechoslovak Group.
Následne projekt výroby nákladných automobilov pod značkou Avia definitívne skrachoval.
Avia A 21

Avia 21 je ľahký nákladný automobil, vyrábaný v Československu v licencii Renault Saviem, v podniku Avia.
Khaled Hosseini

Khaled Hosseini (* 4. marec 1965, Kábul, Afganistan) je americko-afganský spisovateľ, lekár a veľvyslanec dobrej vôle Úradu vysokého komisára OSN pre utečencov (UNHCR). Žije v Spojených štátoch amerických od svojich 15 rokov a je americkým občanom. V roku 2003 debutoval románom "Majster šarkanov", ktorý sa stal medzinárodným bestsellerom a predalo sa z neho viac ako 12 miliónov kópií po celom svete. Jeho druhý román "Tisíc žiarivých sĺnk" bol vydaný 22. mája 2007.
Život.
Khaled Hosseini sa narodil v afganskom Kábule v rodine zamestnanca afganského ministerstva zahraničia. V roku 1970 sa rodina presťahovala do iránskeho Teheránu, kde Hosseiniho otec získal prácu na afganskom veľvyslanectve. V roku 1973 nasledoval návrat do Kábulu, v júli toho istého roku prišiel na svet Hosseiniho mladší brat.
V roku 1974 sa rodina presťahovala do Paríža, nového pôsobiska Hosseiniho otca. Tu sa rodina rozhodla zostať, lebo v Afganistane sa medzitým chopila moci Ľudovo-demokratická strana Afganistanu, vyznávajúca komunistickú ideológiu. V roku 1980 rodina našla azyl v USA a usadila sa v kalifornskom Fremonte. Stredoškolské a univerzitné štúdiá, ktoré absolvoval v San José a San Diegu, ukončil roku 1993 doktorátom medicíny, po ktorého obdržaní sa začal venovať lekárskej praxi.
Súčasným bydliskom Khaleda Hosseiniho, jeho ženy Royi a ich dvoch detí je Kalifornia.
Claudia Kohdeová-Kilschová

Claudia Kohdeová-Kilschová (* 11. december 1963, Saarbrücken, Nemecko) je bývalá nemecká profesionálna tenistka. Medzi jej najväčšie úspechy patria víťazstva vo štvorhre na majstrovstvách USA (US Open) v roku 1985 a (Wimbledonu) 1987. Počas svojej kariéry vyhrala 6 turnajov WTA v dvojhre a 26 turnajov vo štvorhre.
Bitka o Basru

Bitka o Basru bola jednou z prvých bitiek vojny v Iraku. Britské vojská ako súčasť inváznych vojsk v nej bojovali o kontrolu nad druhým najväčším mestom v krajine. 7. obrnená brigáda (Púštne potkany) sa do Basry prebojovala 6. apríla. Ťažké boje prebiehali o mosty na západ od mesta, kde boli britské vojská sústavne napádané vojenskými aj polovojenskými jednotkami. Staré centrum mesta bolo pre vozidlá neprístupné. Túto oblasť dostal preto za úlohu dobyť britský Výsadkový pluk. Do mesta sa britským vojskám podarilo prebojovať až po dvoch týždňoch ťažkých bojov. Ich súčasťou bola aj najväčšia tanková bitka akej sa britské vojská zúčastnili od 2. svetovej vojny. Došlo k nej 27. marca a výsledkom bolo zničenie 14 irackých tankov.
Omaha poker

 Texas hold 'em je hazardná kartová hra pre 2 až 9 hráčov, ktorá je variáciou pokru. Pravidlá sú podobné ako pri normálnom pokri. Jediný rozdiel spočíva v tom, že hráč dostane štyri karty namiesto dvoch. Následne tvorí výhernú kombináciu z dvoch svojich kariet a z troch kariet ktoré sú vyložené na stole.
V tomto type pokru sú dokopy 4 stávkové kolá, t. j. pred príchodom "Flopu", "Turnu", "Riveru" a "po príchode Riveru". Každý hráč má pri každom stávkovom kole štyri možnosti a to: "Fold" (položiť), "Check" (pokračovať), "Call" (dorovnať) a "Raise" (prihodiť).
Pre – Flop.
Každému hráčovi dealer rozdá štyri karty, ktoré patria iba hráčovi. Hráč si svoje karty môže prezrieť a po ich prezretí má na výber medzi akciami call, fold, check, raise, podľa svojej pozície pri stole. Keď sa stávkove kolo ukončí prichádza flop.
Flop.
Na stôl sa vyložia prvé tri spoločné karty pre všetkých hráčov. Ako prvý ma možnosť stávky hráč nachádzajúci sa hneď za formálnym dealerom. Hneď po dorovnaní všetkých stávok sa pokračuje ďalej. Táto fáza sa nazýva turn.
Výherné kombinácie.
Kombinácie sú písané zostupne:
Quo

Quo môže byť:
Pam Shriverová

Pam Shriverová (* 4. júl 1962, Baltimore, Maryland, USA) je bývalá americká profesionálna tenistka. Počas svojej kariéry vyhrala 21 turnajov WTA v dvojhre a 112 turnajov vo štvorhre.
Zlatý slávik

Zlatý slávik (po česky: "Zlatý slavík") bola anketa popularity českých a slovenských spevákov, speváčok a skupín organizovaná od roku 1962 do roku 1991 českým časopisom "Mladý svět" a slovenským týždenníkom "Smena na nedeľu". Od začiatku sedemdesiatych rokov do pádu komunizmu boli jeho výsledky z politických dôvodov falšované.
Anketa bola obnovená v Česku v roku 1996 pod názvom Český slavík a na Slovensku v roku 1998 pod názvom Slávik.
Výsledky.
V priebehu rokov sa rôzne menili hodnotené kategórie:
Neskoršie ročníky pozri Český slavík a slovenský Slávik.
Lakolit

Lakolit je hypoabysálne magmatické teleso bochníkového alebo šošovkovitého tvaru, čiže plochá intrúzia (konkordantný plutón), ktorá prenikla medzi dve vrstvy usadených hornín. Pri vzniku tlak prenikajúcej magmy klenbovite dvíha nadložné vrstvy. S magmatickým ohniskom ho spája prívodný kanál. Lakolitom je napríklad vrch Oblík v Slanských vrchoch.
Termín lakolit po prvýkrát použil Grove Karl Gilbert pri štúdiu intrúzií dioritu v Henry Mountains v americkom Utahu približne v roku 1875.
Hay Group

Hay Group je globálna poradenská firma v oblasti ľudských zdrojov so sídlom v americkej Philadelphii. Špecializuje sa na transformujúce sa organizácie, poskytuje služby v oblasti personálnej stratégie. V roku 2015 mala približne 4000 zamestnancov.
Založená bola v roku 1943 Edwardom N. Hayom, ktorý zomrel v roku 1956. V roku 1984 bola získaná spoločnosťou Saatchi &amp; Saatchi, ale v roku 1990 sa opäť osamostatnila, keď ju odkúpil späť jej vlastný management.
Paxamos

Paxamos (starogr. Πάξαμος, ) bol grécky spisovateľ, pravdepodobne z 2. stor. pred Kr. Jeho diela sú dnes stratené; ich zoznam uvádza byzantský encyklopedický slovník Suda (Σοῦδα) z 10. storočia.
Paxamove spisy o roľníctve poznal aj rímsky autor píšuci o poľnohospodárstve Columella (1. stor. po Kr.). Do dnešných čias sa fragmentárne dochovali v rozsiahlom diele Geóponika (Γεωπονικά), venovanom byzantskému cisárovi Konštantínovi VII. Porfyrogenetovi (905-959). Νiekoľko výňatkov z Paxamových prác sa nachádza i v zlomkoch z gréckeho autora Vindonia Anatolia (4. stor po Kr.) pojednávajúcich o dobytku, zachovaných v diele o liečení koní Hippiatrika (Ἱππιατρικά).
Paxama ako autora knihy o kuchárskom umení chváli gramatik a sofista Iulios Polydeukés (2. stor. po Kr.). Spisovateľ Athénaios (koniec 2. stor. po Kr.) vo svojich Hodujúcich mudrcoch (Δειπνοσοφισταί) uvádza, že Paxamos používal pre kuchynské výrobky z posekaného mäsa latinský názov "isicia" (ἰσίκια). 
Sv. Hieronym okolo roku 370 po Kr. napísal, že práce Paxama sú porovnateľné z Apiciom a vždy po ruke tým, ktorí sa zaujímajú o jedlo.
Paxamovo meno je zrejme obsiahnuté aj v názve dvakrát pečeného chleba, ktorý Gréci volali "paximadion" (παξιμάδιον).
Jan Libíček

Jan Libíček (28. september 1931, Zlín – † 24. máj 1974, Praha) bol český filmový a divadelný herec. V divadle i vo filme stvárňoval najmä komické úlohy, ku ktorým ho predurčovala jeho silná postava a bacuľatá, dobrácka tvár.
Divadlo.
Divadelné začiatky strávil v gottwaldovskom (zlínskom) divadle. Po dokončení DAMU (1955) pôsobil niekoľko rokov v Prahe (Armádny umelecký súbor Víta Nejedlého, Vesnické divadlo Praha) a v rokoch 1959–1963 opäť v Zlíne.
V rokch 1963–1968 bol členom divadelného súboru Divadla Na zábradlí, kam ho, špeciálne pre hru Kráľ Ubu, získal režisér Jan Grossman. Medzi jeho ďalšie významné úlohy z tejto éry patrí napríklad postava riaditeľa Zahajovačskej služby v hre Václava Havla Zahradní slavnost alebo tulák Estragon v Beckettovej dráme Čakanie na Godota.
Od roku 1968 až do svojej smrti pôsobil v Mestských divadlách pražských. Tu stvárnil napríklad postavu rytiera Falstaffa zo Shakespearovej hry Veselé panie z Windsoru (1969).
Film.
Počas svojho života stihol stvárniť úlohy vo viac ako štyridsiatich filmoch, prevažne komédiách. Jeho najvýznamnejšou filmovou úlohou je fasádnik Petrtýl v komédii Světáci (1969).
Poslednou Libíčkovou úlohou bol vodník Alois vo filme Ako utopiť dr. Mráčka alebo Koniec vodníkov v Čechách, ktorú už ale nestačil dokončiť: priamo z nakrúcania scény, v ktorej spoločne s vodníkom Karlom (Vladimír Menšík) číha na brehu Vltavy na doktora Mráčka, bol odvezený do nemocnice, kde zomrel na zlyhanie obličiek. Jeho úloha bola potom preobsadená Zdeňkom Řehořom.
Útok na Súr

Útok na Súr alebo útok na Tyros bola nočná operácia izraelskej špeciálnej jednotky Šajetet 13. Odohrala sa 5. augusta 2006 v juholibanonskom meste Súr počas Druhej libanonskej vojny. Cieľom operácie bola jednotka libanonského hnutia Hizballáh zodpovedná za raketový útok na izraelské mesto Hadera. Súr a jeho okolie boli hlavnou základňou Hizballáhu pre raketové útoky na veľké vzdialenosti.
Podľa libanonských zdrojov vysadili izraelských vojakov helikoptéry na dvoch rôznych miestach v pomarančovom háji severne od mesta okolo jednej hodiny ráno. Vojaci prekonali plot a spustili paľbu na poschodovú obytnú budovu. Podľa očitých svedkov bolo v dôsledku paľby niekoľko ľudí zranených.
Zakrátko sa spustila prestrelka medzi izraelskými vojakmi a príslušníkmi Hizballáhu. Izraelské komando malo k dispozícii bojový vrtuľník AH-64 Apache ktorý im poskytoval palebnú podporu. Okolo štvrtej hodiny ráno, tri hodiny po vysadení, sa jednotka stiahla. Podľa dostupných informácií boli dvaja izraelskí vojaci ťažko zranení (podľa nepotvrdených informácií jeden vojak zomrel).